USS Ranger (CV-4)
Sen köli laskettiin 26. elokuuta 1931 Newport News Shipbuilding and Drydock Companyllä Newport Newsissä Virginiassa. Alus laskettiin vesille 25. helmikuuta 1933 kumminaan Herbert Hooverin puoliso. Se otettiin palveluskäyttöön 4. kesäkuuta 1934 Norfolkin laivastontelakalla ensimmäisenä päällikkönään Arthur L. Bristol ja se poistettiin palveluskäytöstä 18. lokakuuta 1946.
USS Abraham Lincoln (CVN-72)
Alus tilattiin 27. joulukuuta 1982 Newport News Shipbuilding and Drydock Companyltä Newport Newsistä Virginiasta Yhdysvalloista, missä köli laskettiin 3. marraskuuta 1984. Alus laskettiin vesille 13. helmikuuta 1988 kumminaan entisen laivastoministerin James H. Webbin puoliso JoAnn K. Webb. Sen valmistuskustannukset olivat 4,5 miljardia dollaria laskettuna vuoden 2007 rahana.